kardosdrur/scandi-wiki huggingface dataset:
Jylland mellem tvende have

Jylland mellem tvende have er en ældre dansk sang med tekst af H.C. Andersen og melodi af Peter Heise, udgivet i 1860 i Illustreret Tidende. I offentligheden kaldes sangen uofficielt for "Jyllands nationalsang".

Baggrund og historie 
På sin danmarksrejse i sommeren 1859, befandt H.C. Andersen sig på den østjyske egn mellem Viborg-området (Hjermind) og Randers, der både var præget af hedeområder og fortidsminder. Undervejs til Hjermind skrev han digtene "De røde skoe" og "Jylland", hvor sidstnævnte senere fik titlen "Jylland mellem tvende have" og blev udgivet som sang. Inspirationen blev dog også hentet af et besøg på Silkeborg-egnen i begyndelsen af 1850'erne. 

"Jylland mellem tvende have" fortæller i sin helhed om H.C. Andersens jyllandsrejse fra skovene i Øst- og Midtjylland til Vesterhavet i vest og Skagen i nord. Han fortæller om heden, både i en naturmæssig sammenhæng "hvor nu Loke sine Hjorde driver, skove vokse til" og i en mere fremskridtspræget kontekst med "Skynd dig, kom! om føje år, heden som en kornmark står". Andersen var generelt meget positiv over for fremskridtsidéen. Om sin første togrejse nogensinde, skrev han i 1840: "Nu har jeg en forestilling om at Jorden drejer sig… jeg syntes jeg var en magiker, der havde spændt en drage for min vogn." Det er denne omtalte "dampdrage", der optræder i sangens fjerde vers og snart flyver afsted mellem bøndergårdene. 

Visse iagttagere mener, at H.C. Andersens sang om Jylland udgør en slags fremtidsprofeti om landsdelen, især illustreret af linjen "Jylland mellem tvende Have som en Runesten er lagt, Fortid mæle dine Grave, Fremtid folder ud din Magt". De mener, at Andersen nærer tillid til, at Jylland ligesom Hovedstaden vil træde ind i den moderne tidsalder og bidrage til den fremtidige udvikling af Danmark.

Eftertiden
Såvel Aksel Schiøtz, Sussi & Leo som Katy Bødtger har indspillet udgaver af "Jylland mellem tvende have" på grammofonplade.

Referencer

Eksternt link 
Teksten til "Jylland mellem tvende have"

Sange fra Danmark
Højskolesangbogen
Tusmørkets kammerater

Tusmørkets kammerater (fransk Compagnons du crépuscule) er en tegneserie af François Bourgeon. Historien om Mariotte, Anicet og ridderen foregår under hundredeårskrigen i Frankrig.
Den unge Mariotte er kløgtig, men også en outsider, der anses for at være heks. Den ansigtsløse ridder er en ulv, en magtfuld beskytter i farlige tider, men også hensynsløs. De havde fortjent en trofast rejsekammerat, men tjeneren Anicet er en upålidelig kryster …

I Danmark blev bind 1 udgivet af Borgen 1984 og bind 1-3 af Bogfabrikken 1986-1990. Sommeren 2023 bliver hele serien genudgivet i et samlebind fra Cobolt.

Oversigt

Kilder 

Tegneserier fra Frankrig
Tingelstadfløjen

Tingelstadfløjen er oprindelig en norrøn skibsfløj af typen veðrviti og den var monteret på spiret på Tingelstad gamle kirke på Gran i Innlandet da den blev opdaget. Fløjen er romansk og ornamenteret i ringeriksstil. Den bliver normalt deteret til omkring år 1100, men nogle mener, at den er lidt ældre, og andre måske lidt yngre.

Fløjen er ca. 29 cm lang og 22,5 cm høj, og den er sammen med Heggenfløjen én af kun to bevarede skipsfløje af typen veðrviti (fløje monteret i stævnen, i modsætning til flaug som monteres i toppen af masten) i Norge. Derudover findes der to lignende fløje i Sverige; Källungefløjen og Söderalafløjen.

Tingelstadfløjen er fremstillet af en forgyldt kobberplade som er gennembrudt af et mønster. Den har motiver fra kristendommen, i modsætning til Heggenfløjen, Söderalafløjen og Källungefløjen. Pladen viser en slyngende planteranke og midt i den et dyr som en mandsperson prøver at tage noget ud af munden. Der er lidt tvivl om motivet er fra 1. Samuelsbog 17 34-35 hvor David redder et lam ud af munden på en løve. Nogle træk er imidlertid også fra Samsons kamp med løverne.

Langs toppen og den buede kant af fløjen er der fastnaglet skinner på hver side. Den rette kant mod spiret har sandsynligvis også haft en lignende skinne, men den er blevet fjernet i forbindelse med en senere reparation. Toppen af fløjen har en støbt drage som er naglet fast. Den buede kant har en række huller, hvor der sandsynligvis har været monteret små metalplader eller farvede bånd Fløjet har sandsynligvis været monteret i stanven på et skib, og sådanne bånd kan bl.a. ses på illustrationer af ledingsflåden fra Bryggen i Bergen.

Historie 
Fløjen er først nævnt i en indberetning af sognepræst Hannibal Hammer i 1743. Han skriver:
Den er ganske udhuggen med løvverk, og nederst paa den giverens navn med Runebokstaver. Ovenpå den ytterste kant står en Elephant som er grå av Coleur.
Han fortæller også at fløjen skal være givet af dronning Margrethe 1.. Runeindskriften er sadnsynligvis blevet fjernet i forbindelse med den senere reparation.

Fløjen blev overført til Oldsaksamlingen i Oslo i 1985, og en kopi blev foræret kirken.

Sagn 
Et lokalt sagn hævder at to svenskere eller en hollandsk matros en gang skal have forsøgt at stjæle fløjen fra kirken. Da han som var på taget næsten havde fået fat i fløjen, faldt han ned. Det skal være den eneste som er gravlagt ved kirken.

Galleri

Se også 
 Heggenfløjen
 Høyjordfløjen
 Norderhovfløjen
 Söderalafløjen (Hälsingland, Sverige)
 Källungefløjen (Gotland, Sverige)

Referencer 

Oldsager fra Vikingetiden
Arkæologiske fund fra Norge
Pseudonymisering

Pseudonymisering er en procedure til dataforvaltning og afidentificering, hvorved personoplysninger i en datapost erstattes af en eller flere kunstige identifikatorer eller pseudonymer. Et enkelt pseudonym for hvert erstattet felt eller samling af erstattede felter gør dataposten mindre identificerbar, mens den forbliver egnet til dataanalyse og databehandling.

Pseudonymisering er en måde at overholde EU's nye Databeskyttelsesforordnings (GDPR) krav om sikker opbevaring af personoplysninger. Pseudonymiserede data kan gendannes til deres oprindelige tilstand ved tilføjelse af information, der igen gør det muligt at identificere enkeltpersoner. I modsætning hertil har anonymisering til formål at forhindre genidentificering af personer i datasættet.

Se også 

 Klinisk informationssystem
 Datamaskering
 Databeskyttelse

Referencer 

Dataforvaltning
Leif Dræby

Leif Dræby (født Leif Dræby Sørensen den 24. august 1940 i Virklund ved Silkeborg) er en dansk billedkunstner, tegner, grafiker, keramiker, skulptør og forfatter, der er opvokset i et arbejderhjem i det sydlige Silkeborg. I anledning af hans 75 års fødselsdag skrev pressen, at han især er kendt som billedkunstner. Leif Dræbys kunst er især kendt for at skildre store skrigende og forvrængede hoveder.

Karriere 
Leif Dræby debuterede som tegner i Silkeborg Avis i 1960 og som billedkunstner på Charlottenborgs Forårsudstilling i 1989, hvor han siden hen har været repræsenteret flere gange. Han har desuden været repræsenteret på ARoS -Aarhus Kunstmuseum og Frederikshavn Kunstmuseum samt på censurerede udstillinger på museer og gallerier i Tyskland, England, Sverige, Belgien, Polen, Spanien, Armenien, Japan og USA, samt blandt andet på EU centret i Bruxelles og på den danske ambassade i London.

Dræby havde et tæt samarbejde med den nu afdøde digter Simon Grotrian, hvis digtsamlinger han i adskillige tilfælde illustrerede, herunder Svane tåre tåre le (2007), Tyve sorte kinder (2007), Hørekrans (2010) og Fuglestjernegynge (2015).

Leif Dræby er medstifter af kunstnergruppen Silkaden, der blandt andet udstillede på Museum Jorn i 2015 i forbindelse med gruppens 25 års jubilæum. 
Dræby har udført plakater til fordel for Dansk Røde Kors arbejde 1986, og Verdens Sundhedsorganisation WHO,s arbejde. 1988. 1987 udført litografier hos Clot Bramsen & Georges i Paris.

1999 arrangerede Dræby “ALMENNI International Sculpture Manifest” i Silkeborg Vesterskov med deltagende kunstnere fra seks europæiske lande og Bali. Projektet blev støttet af Silkeborg kommune og Aarhus Amt i farver. 
   
Ved hans 75 års fødselsdag samme år blev bogen Leif Dræby - 75 år: billedets gale latter udgivet med digte af Simon Grotrian, og Kulturkanalen lavede en portrætrække med tre tv-udsendelser om ham.

Billedkunst 
Som ung malede og tegnede han naturalistisk, mens hans senere billedkunst har en mere ekspressionistisk stil. Værkerne er ifølge museumsbeskrivelse præget af en form for enfoldighed, hvilket også gælder hans skulpturer og keramik..

Bibliografi 
 Vinterrejse: til et land mod syd, tæt på solens akse, 1998, 
 ALMENNI international sculpture manifest, 1999, Århus: Forlaget Scharff, 
 Baglæns: epilogiske betragtninger, 2011, 
 ''TEGN og skitser. 1960 - 2020, 2020,

Referencer

Eksterne henvisninger 

Billedkunstnere fra Danmark
Databehandleraftale

En databehandleraftale er en kontrakt eller et andet retligt dokument i henhold til EU-retten eller medlemsstaternes nationale ret, der regulerer en databehandlers behandling af data og er bindende for databehandleren med hensyn til den dataansvarlige.

Databeskyttelsesforordningen (GDPR) fastsætter herudover en del specifikke krav til indholdet af en databehandleraftale. Aftalen skal blandt andet indeholde oplysninger om genstanden for og varigheden af behandlingen, behandlingens karakter og formål, typen af personoplysninger, kategorierne af registrerede og den dataansvarliges forpligtelser og rettigheder samt de pligter, som databehandleren har i forhold til at varetage opgaven.

Referencer 

Dataforvaltning
Datasikkerhed
Privatliv
Anonymisering

Anonymisering er en procedure til dataforvaltning og afidentificering, hvis hensigt er beskyttelse af privatlivets fred. Processen indebærer, at personer ikke længere kan identificeres ud fra data alene eller ved sammenstilling med andre data og på den måde forbliver anonyme.

Oversigt 
Anonymisering er blevet defineret som en "proces, hvorved personoplysninger ændres på en sådan måde, at den registrerede ikke længere kan identificeres direkte eller indirekte, hverken af den dataansvarlige alene eller i samarbejde med en anden part."

Anonymisering kan muliggøre overførsel af information på tværs af en grænse, såsom mellem to afdelinger i en virksomhed eller mellem to virksomheder, samtidig med at risikoen for utilsigtet offentliggørelse reduceres, og i visse miljøer på en måde, der muliggør evaluering og analyse efter anonymisering.

I forbindelse med kliniske data refererer anonymiserede data til data, hvorfra patienten ikke kan identificeres af modtageren af informationen. Navn, adresse og det fulde postnummer skal fjernes sammen med enhver anden information, der sammen med andre data, som opbevares af eller videregives til modtageren, kan identificere patienten.

Der vil altid være en risiko for, at anonymiserede data ikke forbliver anonyme over tid. Sammenstilling af det anonymiserede datasæt med andre data, smarte teknikker og rå regnekraft er nogle af måderne, hvorpå tidligere anonyme datasæt er blevet afanonymiseret; de registrerede er ikke længere anonyme.

Der er fem typer af anonymiseringsoperationer: generalisering, undertrykkelse, anatomisering, permutation og perturbation.

Se også 

 Anonymitet
 Afidentificering
 Pseudonymisering

Referencer

Videre læsning

Eksterne henvisninger 

 Om anonymisering af internettrafik: Data Sharing and Anonymization Reading List

Datasikkerhed
Privatliv
Privatlivsbeskyttelse på internettet
Nadia Stein

Nadia Stein (født 1971) er bedst kendt for at have været sanger i News (1988-1995), efter Søs Fenger udtrådte af bandet.
I perioden med Stein som sanger udgav bandet fire albums og havde hits som “1000 Kys”, “Alle Andre Si’r”, “Helt Alene”, “Her Er Min Sang Til Dig”, “Sig Mig Hvem Du Elsker”, “Drømme” og “Crazy Lazy City”.    

Nadia Stein har desuden sunget med Moonjam (1996) 
 og Timm & Gordon (1996) 

Hun sang i kor som 13-årig og kom lidt senere med i ungdomsorkestret “City Kids”,  for som 17-årig at blive sanger i News.

Kilder og henvisninger
  
Sangere fra Danmark
Maurice Tourneur

Maurice Tourneur (født Maurice Félix Thomas) (, ); 2. februar 1876 – 4. august 1961) var en fransk filminstruktør og manuskriptforfatter.

Efter at have instrueret flere innovative film for Adolph Zukors Artcraft Pictures Corporation (som frigav film gennem Paramount) i 1917 og 1918, søsatte Tourneur sit eget produktionsselskab med filmen Sporting Life. I 1921 blev han statsborger i USA. I 1922 mente han at fremtiden for filmindustri lå i Hollywood og det følgende år blev han hyret af Samuel Goldwyn til at rejse mod vest og lave en filmversion af bogen The Christian af Hall Caine. Tourneur's karrierre i USA svandt dog ind, da hans billedfortælling af og til hindrede den fortællemæssige fremdrift i filmene. Han blev fjernet fra produktionen af Metro-Goldwyn-Mayers version af Jules Verne's The Mysterious Island i 1928 og dette markerede enden på hans amerikanske karriere.

Delvis filmografi 

Jean la Poudre (1912)
The System of Doctor Goudron aka The Lunatics (1912)
Le dernier pardon (1913)Figures de cire (1914)Mother (1914)The Man of the Hour (1914)The Wishing Ring (1914)Monsieur Lecoq (1914)Figures de cire (1914)Alias Jimmy Valentine (1915)The Cub (1915)The Ivory Snuff Box (1915)The Butterfly on the Wheel (1915)The Pawn of Fate (1915)The Hand of Peril (1916)The Closed Road (1916)The Velvet Paw (1916)The Rail Rider (1916)A Girl's Folly (1916)The Whip (1917)The Undying Flame (1917)Exile (1917)The Law of the Land (1917)The Pride of the Clan (1917)The Poor Little Rich Girl (1917)Barbary Sheep (1917)The Rise of Jennie Cushing (1917)Rose of the World (1917)The Blue Bird (1918)Prunella (1918)A Doll's House (1918)The Sporting Life (1918)Woman (1918)My Lady's Garter (1919)The White Heather (1919)The Life Line (1919)Victory (1919)The Broken Butterfly (1919)The County Fair (1920)The Great Redeemer (1920)While Paris Sleeps (1923)Treasure Island (1920)The White Circle (1920)Deep Waters (1920)The Last of the Mohicans (1920)The Bait (1921)Foolish Matrons (1921)Lorna Doone (1922)The Brass Bottle (1923)Les Deux Gosses (1923)The Christian (1923)The Isle of Lost Ships (1923)Torment (1924)The White Moth (1924)The Sporting Life (1925)Never the Twain Shall Meet (1925)Aloma of the South Seas (1926)Old Loves and New (1926)
 The Crew (1928)
 The Ship of Lost Souls (1929)Accusée, levez-vous! (Accused, Stand Up!) (1930)Departure (1931)
 Dance Hall (1931)In the Name of the Law (1932)Les Gaietés de l'escadron (1932)The Two Orphans (1933)Le Voleur (1933)
 Justin de Marseille  (1934)Koenigsmark (1935)Samson (1936) 
 The Patriot (1938)Katia (1938)Volpone (1941)La Main du diable (The Hand of the Devil, aka Carnival of Sinners) (1943)Cécile est morte (1944)
 After Love (1948)
 Dilemma of Two Angels (1948)

 Kilder 
Koszarski, Richard. 1976. Hollywood Directors: 1914-1940''. Oxford University Press. Library of Congress Catalog Number: 76-9262.

Referencer

Eksterne links 

Some contemporary interviews with, and articles by, Maurice Tourneur
Maurice Tourneur (kinotv)

Stumfilm
Instruktører fra Frankrig
Fort Stevenson (32ML1), North Dakota

Fort Stevenson var en mellemstor militærstation på den nordlige prærie ved Missouri River, North Dakota, etableret i juni 1867. Dets hovedopgave var at beskytte trafikken på Missouri River, hvor hjuldampere sejlede emigranter godt på vej til bl.a. Montanas guldfelter. Samtidig indgik fortet som et forstærkende led i en mere og mere tæt kæde af militære forter på den nordlige prærie sammen med Fort Totten, Fort Sully, Fort Rice, Fort Buford og i 1870 Fort Benton.

Fortet blev bygget ca. 30 kilometer øst for indianerbyen Like-a-Fishhook Village, men i et område ingen af byens tre stammer havde fået traktat på til frustration for dem sidenhen.

Fortet og mændene 
Fortets bygninger til beboelse var af adobe, mens udhusene var bygget af fyrretræ. Fortet kunne huse to kompagnier menige infanterister samt folk med højere rang. Fransk-amerikaneren Philippe Regis de Trobriand var fortets første kommandant, og han nedfældede sine indtryk om livet i en udpost på prærien. Skønt flere små sammenstød med forskellige siouxer fandt sted under og efter bygningen af fortet, bød de meniges dagligdag som oftest på trivielle opgaver som f.eks. at stå vagt, fælde træer, eller hente vand fra Missouri River til vanding af de nærtliggende haver med kartofler, bønner og andre afgrøder.

En ny brug af fortet 
Med de fleste indianerkrige bragt til ende mod slutningen af 1870erne stod Fort Stevenson ubemandet i sommeren 1883. Missionær Charles L. Hall fik nogle af bygningerne omdannet til en erhversskole for indianerbørn fra det nærtliggende Fort Berthold Indian Reservation. Skolen lukkede i 1894.

Fortet sættes til salg 
Lokale hvide købte stedets bygninger under en auktion i 1897, mens grunden på over 70 kvadrat-miles, Fort Stevenson Military Reservation, blev bortauktioneret i 1901.

Stedet kommer under vand 
Inden vandet i den kunstige sø Lake Sakakawea oversvømmede ruinen af Fort Stevenson i 1954, undersøgte arkæologer stedet.

=Referencer 

North Dakota
USA's historie
Oprindelige amerikanere i USA
Jordskælvet på Papua New Guinea 2023

Jordskælvet på Papua New Guinea april 2023 var et jordskælv med en styrke på 7,0 der  ramte 38,3 km (23,8 mi) øst-sydøst for Ambunti i provinsen "East Sepik" i Papua Ny Guinea den 3. april 2023.

Referencer

Eksterne henvisninger
 M 7.0 - 39 km ESE of Ambunti, Papua New Guinea fra Earthquake.usgs.gov har: "2023-04-02 18:04:11 (UTC) − 4.326°S − 143.159°E − 70.0 km depth"
 

Jordskælv i Papua Ny Guinea 
Begivenheder i 2023
Danmarks ambassade i Mexico City

Danmarks ambassade i Mexico City er Danmarks diplomatiske mission i Mexico. Ambassaden er derudover også ansvarlig for: Bahamas, Barbados, Belize, Cuba, Dominica, Dominikanske Republik, El Salvador, Grenada, Guatemala, Haiti, Honduras, El Salvador, Jamaica, Nicaragua, Saint Kitts og Nevis, Saint Lucia, Saint Vincent og Grenadinerne ogTrinidad og Tobago.

Ambassaden blev etableret i 1964 og har siden da fungeret som bindeled mellem Danmark og Mexico på politisk, økonomisk og kulturelt plan. Ambassaden arbejder på at styrke samarbejdet mellem de to lande og fremme danske interesser i Mexico.

Ambassadøren, der leder ambassaden, er for tiden Kim Højlund Christensen. Ambassaden har også et team på 16 personer, der arbejder på forskellige områder som handel, kultur, politik og visa.

Ambassaden har en række opgaver, herunder at beskytte danske borgeres rettigheder og interesser i Mexico, bistå danskere, der rejser til Mexico, og arbejde for at fremme handel og investeringer mellem Danmark og Mexico. Ambassaden arbejder også på at styrke kulturelle bånd mellem de to lande gennem forskellige kulturelle arrangementer og projekter.

Ambassaden har et tæt samarbejde med en række danske og mexicanske organisationer og virksomheder. Ambassaden arbejder også tæt sammen med den danske konsul i Cancun og det honorærkonsulat i Monterrey.

Referencer 

Mexico City
Mexico City
Etableret i 1964
Hovedstaden (valgkreds)

Hovedstaden var en valgkreds ved folketingsvalget 22. april 1918. Valgkredsen bestod af Københavns og Frederiksberg Kommuner og blev derfor også kaldt København-Frederiksberg.

Valget var det første folketingsvalg efter grundloven af 1915. I Hovedstaden valgtes 24 folketingsmedlemmer efter forholdstalsvalg med brug af D'Hondts metode, mens resten af Danmark valgte 116 folketingsmedlemmer, heraf 93 i enkeltmandskredse og 23 tillægsmandater.

Hovedstaden var opdelt i 18 afstemningskredse, hvoraf 6 havde mere end et valgsted, så der i alt var 25 valgsteder. Ved valget i 1918 var der opstillet 5 partilister og 4 lister udenfor partierne med i alt 140 kandidater.

Ved det efterfølgende folketingsvalg 26. april 1920 blev Hovedstaden inddelt i tre storkredse (Søndre Storkreds, Østre Storkreds og Vestre Storkreds) som svarede til de amtskredse som resten af Danmark blev inddelt i.

Opstillede lister i 1918

Valgte folketingsmedlemmer i 1918 

 Det Socialdemokratiske Parti
 Thorvald Stauning
 K.M. Klausen
 Sigvald Olsen
 Emil Wiinblad
 A.C. Meyer
 F.J. Borgberg
 Martin Olsen
 Chr. Hansen
 Vilh. Rasmussen
 Helga Larsen
 Fr. Andersen
 Friis Skotte

 Det Radikale Venstre
 Alfred Christensen
 Ivar Berendsen
 Elna Munch
 P. Koch
 V.E. Gamborg

 Det Konservative Folkeparti
 J.E.L.M. Pitzner
 M. Malling Hauschultz
 Svend Koch
 Arnold Fraenkel
 Oskar Andersen
 Theodor Jensen

 Erhvervslisten;
 Lauritz Jensen

Noter

Referencer

Kilder 
 Rigsdagsvalgene April-Maj 1918, Danmarks Statistik, Statistiske Meddelelser, 4. Række, 57. Bind, 1. Hæfte, København 1918.
 Folketingsvalget den 26. April 1920, Danmarks Statistik, Statistiske Meddelelser, 4. Række, 60. Bind, 3. Hæfte, København 1920.

Folketingsvalgkredse før 1920
Danmarks ambassade i Brasília

Danmarks ambassade i Brasília er Danmarks diplomatiske mission i Brasilien. Ambassaden er også ansvarlig for  Guyana og Surinam. Ambassaden ligger på SES - Avenida das Nações, Quadra 803, Lote 15 i Brasília, Distrito Federal, nabo til de tre andre skandinaviske ambassader.

Ambassaden blev etableret i 1976 og var den første danske ambassade i Sydamerika. Ambassaden fungerer som et bindeled mellem Danmark og Brasilien og arbejder på at styrke det bilaterale samarbejde på forskellige områder som handel, politik og kultur.

Ambassadøren, der leder ambassaden, er for tiden Eva Pedersen. Ambassaden har også et team af medarbejdere, der arbejder på forskellige områder som handel, politik og kultur.

Ambassaden har en række opgaver, herunder at beskytte danske borgeres rettigheder og interesser i Brasilien, bistå danskere, der rejser til Brasilien, og arbejde for at fremme handel og investeringer mellem Danmark og Brasilien. Ambassaden arbejder også på at styrke kulturelle bånd mellem de to lande gennem forskellige kulturelle arrangementer og projekter.

Ambassaden har et tæt samarbejde med en række danske og brasilianske organisationer og virksomheder. Ambassaden arbejder også tæt sammen med de danske konsulat i São Paulo, samt honorærkonsuler i Recife, Curitiba, Fortaleza, Manaus, Porto Alegre, Rio de Janeiro, Salvador (Bahia) og Belo Horizonte.

Historie 
Diplomatiske forbindelser mellem Brasilien og Danmark begyndte efter Brasiliens uafhængighed i 1829. I 1922 blev et dansk kulturkontor åbnet i Rio de Janeiro. 

Opførelsen af den nye hovedstad Brasília i 1960 gjorde det naturligt for Danmark at etablere en ambassade i byen. Det var også et strategisk valg, da Brasília ligger centralt i Brasilien og dermed lettere kan nå ud til andre dele af landet. Den danske ambassade stod færdig i 1976 efter fem års arbejde og er tegnet af Jørgen Bo.

Referencer 

Brasília
Brasilia
Etableret i 1976
Danmarks ambassade i Algier

Danmarks ambassade i Algier er Danmarks diplomatiske mission i Algeriet. Ambassaden blev oprettet i 2004, og er også ansvarlig for Tunesien.

Ambassaden har til opgave at styrke forholdet mellem Danmark og Algeriet og arbejder på at fremme det bilaterale samarbejde inden for områder som handel, politik, kultur og uddannelse. Ambassaden bistår også danske virksomheder, der ønsker at etablere sig i Algeriet og støtter den danske eksport til landet.

Den nuværende danske ambassadør i Algeriet er Vanessa Vega Saenz, der tiltrådte i 2019. Ambassaden har også et team af medarbejdere, der arbejder på forskellige områder som handel, politik og kultur.

Ambassaden har en række opgaver, herunder at beskytte danske borgeres rettigheder og interesser i Algeriet, bistå danske statsborgere, der rejser til Algeriet, og fremme interkulturel forståelse mellem Danmark og Algeriet. Ambassaden arbejder også tæt sammen med de danske konsuler i Tunesien og Marokko.

Historie 
Danmarks ambassade i Algeriet blev oprettet i 2004, da Danmark besluttede at etablere diplomatiske forbindelser med Algeriet. Tidligere havde Danmark ikke haft en ambassade i Algeriet, men havde dækket landet fra ambassaden i Rabat i Marokko.

Etableringen af ambassaden var en del af Danmarks ønske om at styrke det bilaterale samarbejde med Algeriet og fremme dialogen mellem de to lande. Algeriet er en vigtig aktør i Nordafrika og Sahel-regionen, og Danmark ønskede at spille en aktiv rolle i at støtte landets udvikling og bidrage til regionens stabilitet.

Referencer 

Algier
Algier
Etableret i 2004